Sdp:n puheenjohtaja Antti Rinne nokitti aiemmat eläkelupailijat pohtimalla myös elinaikakertoimen loiventamista. Pohdinnoissa on vaikea nähdä sen paremmin realismia kuin oikeudenmukaisuuttakaan.

Anni Lassila­

Suomen koko väestöstä noin viidesosa oli viime vuonna eläkeiässä. Ääni­oikeutetuista eläkeläisiä oli vielä suurempi osa, noin 30 prosenttia. Ei siis ole ihme, että eläkeläisiä kosiskelevista poliittisista avauksista on tulossa vaalien alla suosittuja.